ANEXA nr. 1 la HCL nr. 24/2020

STUDIU DE OPORTUNITATE

privind aprobarea modalității de gestiune din cadrul serviciului public de salubrizare din Comuna Stroiești, în conformitate cu Legea nr. 51/2006 a serviciilor comunitare de utilități publice

**CAPITOLUL I.** Date generale Serviciul public de de salubrizare este parte componentă a serviciilor de utilități publice. Acesta se organizează pentru satisfacerea nevoilor populației, ale instituțiilor publice și ale agenților economici de pe raza comunei Stroiești. Utilizatorii/beneficiarii serviciilor de salubrizare sunt:

• Casnici: persoane fizice locuitori ai comunei;

• Agenți economici care-și desfășoară activitatea pe teritoriul comunei Stroiești;

• Instituții publice cu sediu în comuna Stroiești.

Gestiunea serviciilor publice de salubrizare poate fi realizată prin următoarele modalități:

• gestiune directă;

• gestiune delegată. Alegerea modalității de gestiune pentru activitatea de salubrizare se face prin hotărâri ale autorităților deliberative ale unităților administrative teritoriale. Organizarea, reglementarea, conducerea, coordonarea, monitorizarea și controlul funcționării serviciilor de salubrizare intră în atribuțiile administrației publice locale.

1.1. Scopul studiului de Oportunitate constă în determinarea modalității de gestiune a serviciului public de salubrizare din Comuna Stroiești, jud. Suceava.

1.2. Obiectivele principale și specifie serviciului sunt:

Colectarea, transportul și eliminarea prin depozitare a deșeurilor municipale și al deșeurilor similare provenind din activități comerciale din industrie și instituții, inclusiv fracții colectate separat, fără a aduce atingere fluxului de deșeuri de echipamente electrice și electronice, baterii și acumulatori, fracția umedă; UM – tona; prețul va fi exprimat în lei/tonă;

Colectarea, transportul, sortarea și pregătirea pentru valorificare și reutilizare a deșeurilor reciclabile rezultate în urma sortării, respectiv eliminarea prin depozitare a deșeurilor reziduale rezultate în urma sortării deșeurilor municipale și al deșeurilor similare provenind din activități comerciale din industrie și instituții, inclusiv fracții colectate separat, fără a aduce atingere fluxului de deșeuri de echipamente electrice și electronice, baterii și acumulatori, fracția uscată; UM – tona; prețul va fi exprimat în lei/tonă;

Colectarea, transportul și valorificarea/eliminarea deșeurilor voluminoase provenite de la populație, instituții publice și agenți economici; UM – tona; prețul va fi exprimat în lei/tonă;

Colectarea, transportul și depozitarea deșeurilor provenite din locuințe, generate de activități de reamenajare și reabilitare interioară și/sau exterioară a acestora; UM – tona; prețul va fi exprimat în lei/tonă;

 1.3. Aria delegării Aria delegării este reprezentată de suprafața cuprinsă în aria administrative teritorială a comunei Stroiești pentru obiectivele identificate în cadrul fiecărei activități, unde viitorul operator va avea exclusivitatea activității, conform Legii nr. 101/2006 și a Ordinului ANRSC nr. 82/2015.

 **CAPITOLUL II.** Descrierea activităților

2.1. Activitățile componente ale serviciului public de salubrizare menajeră pentru care se organizează prezenta procedură sunt:

Colectarea și transportul separat al deșeurilor municipale și al deșeurilor similare provenind din activități comerciale din industrie și instituții, inclusiv fracții colectate separat, fără a aduce atingere fluxului de deșeuri de echipamente electrice și electronice, baterii și acumulatori, fracția umedă și fracția uscată;

Colectarea, transportul și valorificarea/eliminarea deșeurilor voluminoase provenite de la populație, instituții publice și agenți economici;

Colectarea, transportul și valorificare/eliminarea deșeurilor provenite din locuințe, generate de activități de reamenajare și reabilitare interioară și/sau exterioară a acestora;

Sortarea deșeurilor municipale, fracția uscată;

Transportul deșeurilor reziduale rezultate din sortarea fracției uscate și a deșeurilor municipale fracția umedă, la depozitul ecologic din cadrul CMID Moara;

 2.2. Obiectivul general al contractului de delegare este de a asigura un sistem eficient de colectare și transport a deșeurilor municipale, inclusiv fracții colectate separat, transport și sortare a deșeurilor municipale de pe raza UAT Stroiești, jud. Suceava, în beneficiul sănătății publice și mediului și în conformitate cu actele normative și reglementările relevante în domeniu.

**CAPITOLUL. III.** Prezentarea situației actuale și gradul de satisfacție al cetățenilor .

Până în prezent operațiile de salubrizare s-au realizat cu SC RITMIC SRL potrivit contractelor de prestări servicii .

Numărul de locuitori din aria de operare este de 3000. Pe raza UAT Stroiești nu există asociații de proprietari.

Pe raza UAT Stroiești nu există puncte de colectare, ridicarea deșeurilor făcându-se din poartă – în – poartă pentru locuințele individuale, prin colectarea recipientelor/sacilor în care au fost depozitate deșeurile.

Agenții economici și Instituțiile publice au obligația să dețină pubele de precolectare a deșeurilor, pe cel puțin cele 2 tipuri de deșeuri.

Agenții economici și a instituțiile publice din aria de operare, sunt prezentate în anexa nr. 1 la caietul de sarcini.

**CAPITOLUL IV.** Modalități de organizare a serviciilor publice de salubrizare poate fi realizată în două modalități - gestiune directă și gestiune delegată, alegerea formei de gestiune se face prin hotărâre a consiliului local.

4.1. Gestiunea directă În conformitate cu Legea nr. 51/2006

 - art. 28 alin. (1) Gestiunea directă este modalitatea de gestiune în care autoritățile deliberative executive, în numele unităților administrativ-teritoriale pe care le reprezintă, își asumă și exercită nemijlocit toate 5 competențele și responsabilitățile ce le revin potrivit legii cu privire la furnizarea/prestarea serviciilor de utilități publice, respectiv la administrarea, funcționarea și exploatarea sistemelor de utilităti publice aferente acestora. Gestiunea directă, conform aceluiași act normativ,

art. 28 alin (2) „ se realizeazä prin intermediul unor operatori de drept public sau privat care pot fi:

a) Servicii publice de interes local sau județean, specializate, cu personalitate juridică, înființate și organizate în subordinea consiliilor locale sau consiliilor județene, după caz, prin hotărâri ale autorităților deliberative ale autorităților administrativ teritoriale respective;

b) Societăți reglementate de Legea nr. 31/1990, republicată, cu modificările și completările ulterioare, cu capital social integral al unităților administrativ teritoriale înființate de autoritățile deliberative ale unităților administrativ teritoriale.

4.2. Gestiunea delegată Conform Legii nr. 51/2006

- art. 29: „ (1) Gestiunea delegată este modalitatea de gestiune în care autoritățile administrației publice locale de la nivelul unităților administrativ-teritoriale sau, după caz, asociațiile de dezvoltare intercomunitară cu obiect de activitate serviciile de utilități publice, în numele pe seama unităților administrativteritoriale membre, atribuie unuia sau mai multor operatori toate ori numai o parte din compețentele și responsabilitățile proprii privind furnizarea/prestarea serviciilor de utilități publice, precum și concesiunea sistemelor de utilități publice aferente serviciilor, respectiv dreptul și obligația de administrare și de exploatare a acestora, pe baza unui contract, denumit în continuare contract de delegare a gestiunii."

**CAPITOLUL V.** Descrierea activității care se va organiza prin delegarea gestiunii Serviciul de salubrizare a comunei Stroiești, jud. Suceava, este un serviciu public local, organizat, coordonat, reglementat, condus, monitorizat și controlat de autoritatea administrației publice locale. Serviciul public de salubrizare cuprinde următoarele activități:

Prestarea activităților de precolectare, colectare și transport al deșeurilor municipale, inclusiv a deșeurilor toxice periculoase din deșeurile menajere, cu excepția celor cu regim special, se va executa astfel încât să se realizeze:

continuitatea activității, indiferent de anotimp și condițiile meteo, cu respectarea prevederilor contractuale;

corectarea și adaptarea regimului de prestare a activității la cerințele utilizatorului;

controlul calității serviciului prestat;

respectarea instrucțiunilor/procedurilor interne de prestare a activității;

ținerea la zi a documentelor cu privire la prestarea serviciului;

respectarea regulamentului serviciului de salubrizare aprobat de autoritatea administrației publice locale în condițiile legii;

prestarea activității pe baza principiilor de eficiență economică, având ca obiectiv reducerea costurilor de prestare a serviciului;

asigurarea capacității de transport al deșeurilor, pentru prestarea serviciului la toți utilizatorii din aria administrativ-teritorială încredințată;

reînnoirea parcului auto, în vederea creșterii eficienței în exploatarea acestuia, încadrării în normele naționale privind emisiile poluante și asigurării unui serviciu de calitate;

îndeplinirea indicatorilor de calitate a prestării activității, specificați în regulamentul serviciului de salubrizare;

asigurarea, pe toată durata de executare a serviciului, de personal calificat și în număr suficient.

**CAPITOLUL VI.** Modul de realizare al serviciului de salubrizare prin delegarea gestiunii .

La momentul actual, serviciile de utilități publice incluse în prezentul studiu sunt finanțate/decontate din veniturile la bugetul local și parțial din taxa de salubritate instituită la nivel local.

Având în vedere faptul că aceste servicii sunt desfășurate în beneficiul întregii comunități, indiferent de modalitatea de gestionare adoptată (gestiune directă sau gestiune delegată), este recomandabil ca mecanismul de finanțare instituit să nu fie modificat. Astfel, conform art. 26 din Legea nr. 101/2006 a serviciului de salubrizare a localităților, contravaloarea acestora se achită prin ”taxe speciale, în cazul prestațiilor efectuate în beneficiul întregii comunități locale”.

Unitatea administrativ teritorială va trebui să asigure și să aloce anual sumele necesare decontării serviciilor de salubrizare prestate în interesul comunității conform prevederilor legislației în vigoare .

**CAPITOLUL. VII.** Motivele care justifică delegarea gestiunii serviciului de salubrizare

7.1. Motive de ordin legislativ Legislația în domeniul serviciilor publice de salubrizareeste reprezentată de:

• Ordonanța de Urgență nr. 57/2019 privind Codul administrativ;

• Legea serviciului de salubrizare a localităților nr.101/2006, cu modificările și completările ulterioare;

• Legea serviciilor comunitare de utilități publice nr.51/2006, cu modificările și completările ulterioare;

 • Ordonanța nr. 71 /2002 privind organizarea și funcționarea serviciilor publice de administrare a domeniului public și privat de interes local, cu modificările și completările ulterioare;

• Legea nr. 213/1998 privind proprietatea publică regimul juridic al acesteia, cu 8 modificările și completările ulterioare;

• Legea nr. 100/2016 privind concesiunile de lucrări şi concesiunile de servicii, cu modificările și completările ulterioare;

• Ordinul A.N.R.S.C. nr. 82/2015 privind aprobarea Regulamentului-cadru al serviciului de salubrizare a localităților;

• Ordinul A.N.R.S.C. nr. 111/2007 privind aprobarea Caietului de sarcini-cadru al serviciului de salubrizare a localităților;

• Ordinul A.N.R.S.C. nr. 109/2007 privind aprobarea Normelor metodologice de stabilire, ajustare sau modificare a tarifelor pentru activitățile specifice serviciului de salubrizare a localităților;

• Ordinul Ministerului Sănătății nr. 119/2014 pentru aprobarea Normelor de igienă și sănătate publică privind mediul de viață al populației;

 • O.U.G. nr. 195/2005 privind protecția mediului, cu modificările și completările ulterioare;

• Legea nr. 98/2016 privind achizițiile publice;

7.2. Motive de ordin economico-financiar Principalele argumente care stau la baza acordării gestiunii serviciului de salubrizare pe raza comunei Stroiești sunt următoarele:

 • Raport optim între valoarea tarifelor și calitatea serviciilor.

• Posibilitatea de a obține tarife cât mai mici pentru o calitate ridicată.

7.3. Motive legate de protecția mediului . Alegerea opțiunii gestiunii delegate asigură selectarea unui operator cu o mai mare exeperiență în domeniu, și care va putea gestiona activitatea în condițiile unui management performant al calității mediului.

7.4. Motive de ordin social

• Comunitatea locală va beneficia de un număr mai mare de locuri de muncă deoarece prin criteriile de selecție sunt stimulați ofertanții care angajează forță de muncă locală.

• Prin creșterea nivelului calitativ al serviciilor, comunitatea locală va beneficia de o îmbunătățire a calității mediului și implicit a sănătății populației.

 **CAPITOLUL. VIII.** Beneficiile acordării gestiunii delegate

a. Costul serviciilor prin delegarea gestiunii serviciului public de salubrizare se va putea obține raportul optim între tarife mici și calitate ridicată a serviciilor.

 b. Calitatea serviciilor în contractul de delegare a gestiunii a serviciului public se vor stabili criterii de performanță care vor înlesni evaluarea de către Primaria comunei Stroiești a calității serviciilor realizate. În plus vor fi stabilite penalizări care vor motiva operatorul să efectueze lucrări de calitate. Prin delegarea gestiunii serviciului public de salubrizare vor fi create condițiile pentru creșteri intensive ale serviciului, prin creșterea frecvenței cu care se realizează aceste operații la nivelul comunei noastre.

 **CAPITOLUL IX.** Procedura de delegare a gestiunii

 În conformitate cu prevederile art. 7. alin. (5) din Legea nr. 98/2016 privind achizițiile publice, cu modificările și completările ulterioare, delegarea gestiunii serviciilor de salubrizare a comunei Stroiești, jud. Suceava se va face prin achiziție directă de servicii. Operatorul selectat va beneficia de dreptul de exclusivitate potrivit art. 20, alin. (2), lit. e) din Legea nr. 101/2006 a serviciului de salubrizare a localităţilor, republicată.

 Durata estimată a contractului este de 1 an și 6 luni.

PREŞEDINTE DE ŞEDINŢĂ, CONTRASEMNEAZĂ,

 CONSILIER LOCAL SECRETAR GENERAL

 CRAINICIUC MIHAI ROŞU ELENA -BRÎNDUŞA